CELEX: 62013CN0247
Language: ro
Date: 2013-05-03 00:00:00
Title: Cauza C-247/13: Cerere de decizie preliminară introdusă de Landgericht Wiesbaden (Germania) la 3 mai 2013 — Rudolf Reznicek/Republica Elenă

27.7.2013   
            
            
               RO
            
            
               Jurnalul Oficial al Uniunii Europene
            
            
               C 215/6
            
         Cerere de decizie preliminară introdusă de Landgericht Wiesbaden (Germania) la 3 mai 2013 — Rudolf Reznicek/Republica Elenă
   (Cauza C-247/13)
   2013/C 215/07
   Limba de procedură: germana
   
      Instanța de trimitere
   
   Landgericht Wiesbaden
   
      Părțile din procedura principală
   
   
      Reclamant: Rudolf Reznicek
   
      Pârâtă: Republica Elenă
   
      Întrebarea preliminară
   
   Articolul 1 din Regulamentul (CE) nr. 1393/2007 al Parlamentului European și al Consiliului din 13 noiembrie 2007 privind notificarea sau comunicarea în statele membre a actelor judiciare și extrajudiciare în materie civilă sau comercială [(„notificarea sau comunicarea actelor”) și abrogarea Regulamentului (CE) nr. 1348/2000 al Consiliului] (1) trebuie interpretat în sensul că o acțiune prin intermediul căreia un dobânditor al unor obligațiuni emise de pârâtă, care au fost păstrate în contul de instrumente financiare al reclamantului deschis la Gries und Heissel Bankiers AG, și care nu a acceptat oferta de schimb făcută de pârâtă la sfârșitul lunii februarie 2012, solicită să i se acorde daune-interese egale cu diferența de valoare survenită în urma schimbului de obligațiuni care s-a realizat totuși în luna martie 2012 și care îi este defavorabil din punct de vedere financiar, trebuie să fie considerată acțiune „în materie civilă sau comercială” în sensul regulamentului?
   
      (1)  JO L 324, p. 79.